Sindzo Abe Yaponiya bosh vaziri etib qayta saylandi

Sindzo Abe parlament quyi palatasidagi ovoz berish natijalariga ko‘ra Yaponiya bosh vazirligiga qayta saylandi. Bu haqda “RIA Novosti” xabar bermoqda.

Abe uchun 465 deputatdan 312 nafari ovoz berdi. G‘alaba qozonish uchun unga jami ovozlarning yarmidan ortig‘i yetarli edi. Natijada Abe lavozimini saqlab qoldi va mamlakatning 98-bosh vaziriga aylandi.
22-oktabr kuni bo‘lib o‘tgan parlament saylovlarida Abe boshqarayotgan Liberal-demokratik partiya 284 ta, koalitsiya bo‘yicha sherigi —“ Komeyto” partiyasini qo‘shib hisoblaganda esa 313 ta o‘rini qo‘lga kiritgandi.